МАТЕРИАЛДАР КЕДЕРГІСІ

1  Негізгі ұғымдары

Материалдар кедергісі ғылымы денелердің әр түрлі конструкциялардың және олардың элементтерінің, бөлшектерінің беріктігін,  қатаңдығын және орнықтылығын есептеу жолдарын үйрететін ғылым. Табиғатта қандай да болмасын қатты денені қарастыратын болсақ (мысалы болат, ағаш, тас, бетон т. б.), олар сыртқы күш әсер еткенде әр түрлі майысады немесе әрқилы деформацияға ие болады. Денелердің, машина бөлшектерінің немесе қандай да болсын бір конструкцияның беріктігі деп сыртқы күштердің әсерінен бұзылмастан, сынбастан қабылдау қасиетін айтады. Сыртқы күштің әсерінен қатты дене белгілі мөлшерге майысады, деформацияланады. Дененің  деформациялануға қарсы кедергі қасиеті қатаңдық деп аталады. Дененің қимасында бөлшектерді бұрынғы орнына апарып орналастыруға әрекет ететін ішкі күш пайда болады, ол күштерді серпімділік күші деп атайды. Ал денелердің сыртқы күшті алып тастағанда бұрынғы орнына келуі, былайша айтқанда, деформациядан айрылу қабілеттілігін материалдардың серпімділігі деп атайды. 

Орнықтылық - құрылманың немесе оның жеке бөліктерінің сыртқы күш әсерінде серпімді тепе-теңдік бастапқы қалпын сақтау болып табылады.

2 Жазық қималардың геометриялық сиапттамалары.

Жазық қиманың   статикалық моменттері

Материалдар кедергісі ғылымында зерттелетін негізгі объект  брус-стержень  екенін жоғарыда атап өттік.
Брустардың деформацияға қарсыласу қабілеттері, олардың материалдары мен өлшемдеріне ғана емес, сонымен қатар көлденен қималарының аудандары мен пішіндеріне де байланысты. Мысалы, созылу және сығылу кездерін қарастырсақ, дененің кедергісі оның көлденең қимасының ауданына тура пропорционал болады және көлденең қимасының ауданы үлкен болған сайын дененің ұзаруы мен кернеудің шамасы кемитін болады. Бұл жағдайда дененің көлденең қимасының

                           а)                                                     б)

1-сурет

геометриялық сипаттамасы сол қиманың ауданы болып табылады. Енді денеге бұрау және иілу күштері немесе моменттері әсер еткенде, жоғарыдағы сипаттаманы қолдануға болмайтынына оңай көз жеткізуге болады.

Мысалы, қима ауданы бірдей, бірақ аудан пішіндері әр түрлі денелерге бұрау және ию моменттерінің әсері қандай болатынын байқайық. Егер қима ауданы бірдей арқалыққа иілу моменттері әсер ететін болса, сол аудандардың орналасу жағдайына байланысты майысу шамасы әр түрлі болады (1-сурет). Екінші көрсетілген жағдайда (1, б-сурет) майысу шамасы (деформациясы) анағұрлым кем болатыны айқын.

Осыған орай, иілу және бұралу кезінде пайда болатын деформацияның шамасы қима ауданының ию және бұрау моменттеріне сәйкес орналасуына байланысты болады. Деформациялану түрлеріне қарай, брустардың сыртқы күшке қарсыласу қабілеттері, қималарының әр түрлі геометриялық сипаттамаларына байланысты.
Былайша айтқанда, моменттер әсерін қима ауданы арқылы өтетін х, у өстеріне байланысты қарастыру қажет.


2-сурет

Күш моменттерінің әсерінен пайда болатын деформация дененің қимасы тек қана қима ауданына емес, сонымен қатар оның пішіні мен өстен қалай және қандай қашықтықта орналасатынына да байланысты.

Кез-келген қима ауданының өске байланысты орналасуын сипаттайтын шаманы статикалық момент немесе бірінші дәрежелі момент деп атайды. Статикалық моментті келесі түрде жазуға болады (2-сурет):

Қима ауданының ауырлық центрінің координаттары белгілі болса, онда статикалық момент былай анықталады:

Қиманың белгілі бір өске байланысты алынған статикалық моменті деп, қима ауданының сол өске дейінгі қашықтыққа көбейтіндісін айтады.

Статикалық моменттер  хc, yс  координаталарының таңбаларына байланысты оң, теріс және жеке жағдайларда нөлге тең болуы мүмкін, өлшем бірлігі: [ұзындығы]3 , м3, см3, мм3.

Ауырлық центрі арқылы өтетін өстерді центрлік өстер деп атайды. Қиманың центрлік өске қарағандағы статикалық моменті нөлге тең (хс=0, ус= 0, онда  

=0.) Егер қима күрделі болса, онда белгілі бір өске қарағандағы статикалық моментін табу үшін оны қарапайым қималарға жіктеген ыңғайлы. Сонда қиманың статикалық моменті оның қарапайым бөліктерінің статикалық моменттерінің қосындысына тең. 

Күрделі қиманың х және y өстеріне қатысты ауырлық центрінің координаталары келесі түрде анықталады

мұндағы А, Аi – қиманың және бөліктерінің аудандары.

3  Қималардың  инерция моменттері

Статикалық моменттің шамасын есептегенде брус қимасының пішінін есепке алмауға болады, бірақ бұралу, иілу кезіндегі кернеу мен деформацияны статикалық момент арқылы табуға болмайды. Ол үшін қима ауданының инерция моментін білу қажет. Инерция моментін былай анықтаймыз:

Қиманың белгілі бір өске байланысты алынған инерция моменті деп, қима ауданының сол өске дейінгі қашықтықтың квадратына көбейтіндісін айтады    (2-сурет).

 параметрлері  х және у өстеріне байланысты табылған, сондықтан оларды өстік инерция моменті деп атайды.

Егер өстер қиманың ауырлық центрі арқылы өтсе, онда оларды қима инерциясының центрлік өстері деп, ал инерция моменттерін сол центрлік өстердегі инерция моменті деп атайды. Осы инерция моменттерінің қосындысын полярлық момент деп атайды (2-сурет)

Полярлық инерция моментін бір-біріне перпендикуляр қиылысқан екі өстің полюсіне байланысты табуға болады

Сонда 

Өзара перпендикуляр өстердегі инерция моментін центрден тепкіш момент деп атап және оны төмендегі формула бойынша анықтауға болады:

Центрден тепкіш инерция моментінің шамалары оң, теріс және жеке жағдайларда нөлге тең болады. Инерция моменттерінің өлшем бірлігі: [ұзындығы]4 , м4, см4, мм4.

